ПРЕДУЗЕЋЕ ЗА ПОШТАНСКИ САОБРАЋАЈ

РЕПУБЛИКЕ СРПСКЕ А.Д. БАЊА ЛУКА

- ОДБОР ЗА РЕВИЗИЈУ -

Број: 1.- 1749/25

Дана 17.04.2025. године

На основу члана 26. став 1. тачка е. Закона о јавним предузећима («Службени гласник Републике Српске», бр. 75/04 и 78/11), члана 65. став 3. тачкe к) и љ), те члана 65. став 7. Статута Предузећа за поштански саобраћај Републике Српске А.Д. Бања Лука (пречишћени текст), Одбор за ревизију Предузећа за поштански саобраћај Републике Српске А.Д. Бања Лука (у даљем тексту Предузеће), Надзорном одбору Предузећа п о д н о с и:

**I Извјештај о раду Одбора за ревизију са мишљењем о финансијском пословању и годишњем обрачуну Предузећа за 2024.годину,**

**II Извјештај о уговорима закљученим између Пошта Српске а.д Бања Лука и повезаних лица за 2024.годину и**

**III Извјештај о усклађености пословања Предузећа са законским и другим регулаторним захтјевима**

како слиједи:

**И З В Ј Е Ш Т А Ј О РАДУ**

**Одбора за ревизију Предузећа за 2024. годину са мишљењем о пословању и годишњем обрачуну за 2024. годину**

Одбор за ревизију Предузећа је конституисан на конститутивној сједници одржаној 13.02.2023. и то у сљедећем саставу:

1. Весна Петковић, дипломирани економиста из Бања Луке,

2. Јелена Зорић, дипломирани економиста из Бања Луке и

3. Игор Предојевић, дипломирани економиста из Бања Луке.

Члан Одбора за ревизију Игор Предојевић, изабран jе за предсједника Одбора за ревизију, док је члан Одбора за ревизију Јелена Зорић, изабрана за замјеника предсједника Одбора за ревизију.

Одбор за ревизију Предузећа у 2024. години одржао укупно 10 (десет) сједница, од тога

* 6 (шест) редовних сједница и
* 4 (четири) ванредне сједница.

На поменутим сједницама разматрано је 57 (педесетседам) тачака дневног реда и на којима је донијето

* 31 (тридесетједна) препорука,
* 9 (девет) одлука и
* 3 (три) закључка од стране Одбора за ревизију везано за наведене тачке дневног реда.

Одбор за ревизију је, у складу са својим овлашћењима, у 2024. години свој рад усмјерио на сљедеће области:

* Разматрање Извјештаја о пословању Предузећа за период I –IX 2023. годину,
* Разматрање нацрта Плана рада и пословања са пословном политиком Предузећа за 2024.годину,
* Разматрање нацрта Плана рада и пословања Предузећа за период 2024.-2026. година
* Разматрање Извјештаја о извршењу Програма инвестиција за период I – IX 2023. годину
* Разматрање нацрта Програма инвестиција за 2024. годину,
* Разматрање нацрта Програма инвестиција за период 2024.-2026. година,
* Разматрање Прегледа закључених уговора о јавним набавкама у периоду 01.07.-30.09.2023.године и одабир уговора за које ће се извршити ревизија поступка јавне набавке,
* Разматрање Годишњег извјештај о раду интерне ревизије за 2023.годину,
* Разматрање Оквирног стратешког плана Одјељења за период 2024-2026.година,
* Разматрање Годишњег плана ревизије за 2024.годину,
* Разматрање Годишње студије ризика за 2024.годину,
* Разматрање Извјештаја Одјељења за интерну ревизију о ревизији јавних набавки у Предузећу за период 01.04. – 30.06.2023. године,
* Разматрање Извјештаја Одјељења за интерну ревизију о ревизији реализације маркетиншких активности у Предузећу,
* Разматрање Прегледа закључених уговора о јавним набавкама у периоду 01.10.-31.12.2023. године и одабир уговора за које ће се извршити ревизија поступка јавне набавке,
* Разматрање Извјештаја о провођењу планираних активности на успостављању и развоју система финансијског управљања и контроле у Предузећу за период 01.01.—31.12.2023. године, који је сачинила Служба за финансијско управљање и контролу,
* Разматрање Извјештаја о извршеном редовном годишњем попису на дан 31.12.2023.године,
* Разматрање Извјештаја Одјељења интерне ревизије о накнадном прегледу провођења препорука из Извјештаја интерне ревизије „Ревизија процеса поступања са поштанским пошиљкама у Пошти царињења“,
* Разматрање нацрта Извјештаја о извршеној ревизији финансијских извјештаја за 2023. годину, сачињеног од стране вањског ревизора
* Разматрање Извјештаја о годишњем обрачуну у Предузећу за 2023.годину (финансијски извјештај/биланси стања и успјеха),
* Разматрање приједлога Одлуке Управе Предузећа о расподјели добити за 2023.годину и давање мишљења о истом приједлогу,
* Разматрање Извјештаја о пословању Предузећа за 2023. годину,
* Разматрање Извјештаја о извршењу Ребаланса програма инвестиција за 2023. годину,
* Разматрање Извјештаја Одјељења интерне ревизије о ревизији јавних набавки за период 01.07.-31.12.2023.године,
* Разматрање Прегледа закључених уговора о јавним набавкама у периоду 01.01.-31.03.2024.године и одабир уговора за које ће се извршити ревизија поступка јавне набавке,
* Утврђивање Извјештаја о раду Одбора за ревизију за 2023. годину за Надзорни одбор Предузећа, у складу са чланом 65. став 3. тачка е. Статута Предузећа,
* Утврђивање Извјештаја о раду Одбора за ревизију за 2023. годину, са мишљењем о финансијском пословању Предузећа, Извјештаја о уговорима закљученим између Пошта Српске а.д Бања Лука и повезаних лица за 2023.годину и Извјештаја о усклађености пословања Предузећа са законским и другим регулаторним захтјевима, те достављање Скупштини акционара на усвајање,
* Разматрање Извјештаја о пословању Предузећа за период I- VI 2024.године;
* Разматрање Извјештаја о извршењу Програма инвестиција за период I- VI 2024.године,
* Разматрање Извјештаја Одјељења интерне ревизије о накнадном прегледу провођења препорука из Извјештаја интерне ревизије „Ревизија реализације маркетиншких активности у Предузећу за поштански саобраћај РС а.д. Бања Лука“,
* Разматрање Извјештаја о пословању Предузећа за период I –IX 2024. годину,
* Разматрање нацрта Плана рада и пословања са пословном политиком Предузећа за 2025.годину,
* Разматрање нацрта Плана рада и пословања Предузећа за период 2025.-2027.година,
* Разматрање Извјештаја о извршењу Програма инвестиција за период I – IX 2024. годину,
* Разматрање нацрта Програма инвестиција за 2025. годину,
* Разматрање нацрта Програма инвестиција за период 2025.-2027.година,
* Разматрање Прегледа закључених уговора о јавним набавкама у периоду 01.04.-30.06.2024.године и одабир уговора за које ће се извршити ревизија поступка јавне абавке,
* Разматрање Прегледа закључених уговора о јавним набавкама у периоду 01.07.-30.09.2024.године и одабир уговора за које ће се извршити ревизија поступка јавне набавке,
* Разматрање Захтјева за набавку у предмету „Ревизија финансијских извјештаја за 2024. годину“ – консултације у вези услова тендерске документације,
* Разматрање Извјештаја о пословању Предузећа за период I-III 2024. године и давање препоруке Надзорном одбору Предузећа везано за усвајање предметног извјештаја,
* Разматрање Извјештаја о провођењу планираних активности на успостављању и развоју система финансијског управљања и контроле у Предузећу за период 01.01.—30.06.2024.године, који је сачинила Служба за финансијско управљање и контролу,
* Разматрање Извјештаја Одјељења интерне ревизије о ревизији преноса новца у унутрашњем и међународном поштанско - упутничком саобраћају у Предузећу,
* Разматрање Извјештаја Одјељења интерне ревизије о ревизији јавних набавки за период 01.01. - 31.03.2024.године,
* Разматрање Записника о оцјени понуда и препоруке Комисије за јавне набавке број 1 /2.9-2172/24 од 06.08.2024. године у предмету јавне набавке „Ревизија финансијских извјештаја за 2024. годину и доношење Одлуке о избору и именовању независног (вањског) ревизора у Предузећу за поштански саобраћај Републике Српске а.д. Бања Лука за пословну 2024. годину.

На сједницама су редовно разматрани и усвајани записници са претходних сједница као и извјештаји о реализацији препорука.

**РЕДОВНЕ СЈЕДНИЦЕ (према хронолошком реду)**

**1. VI редовна сједница Одбора за ревизију одржана 04.01.2024. године**

Д Н Е В Н И Р Е Д

1. Разматрање и усвајање Записника са 5. редовне сједнице Одбора за ревизију*,*
2. Разматрање усмене информације о реализацији донесених препорука са претходне сједнице,
3. Разматрање Извјештаја о пословању Предузећа за период I –IX 2023. годину,
4. Разматрање нацрта Плана рада и пословања са пословном политиком Предузећа за 2024.годину,
5. Разматрање нацрта Плана рада и пословања Предузећа за период 2024.-2026.година,
6. Разматрање Извјештаја о извршењу Програма инвестиција за период I – IX 2023. годину,
7. Разматрање нацрта Програма инвестиција за 2024. годину,
8. Разматрање нацрта Програма инвестиција за период 2024.-2026.година,
9. Разматрање Прегледа закључених уговора о јавним набавкама у периоду 01.07.-30.09.2023.године и одабир уговора за које ће се извршити ревизија поступка јавне набавке.

Све наведене тачке везане за горенаведене извјештаје и акте су усвојене од стране Одбора за ревизију уз дате препоруке.

Препоруке:

1. Констатује се да је Одбор за ревизију Предузећа разматрао Извјештај о пословању Предузећа за поштански саобраћај Републике Српске а.д. Бања Лука за период I-IX 2023. године, сачињен од стране Управе Предузећа и и да нема примједби на исти. Одбор за ревизију Предузећа нема примједби на достављени Извјештај, те наведени Извјештај доставља Надзорном одбору Предузећа, са препоруком да исти усвоји.
2. Констатује се да је Одбор за ревизију Предузећа разматрао нацрт Плана рада и пословања Предузећа за поштански саобраћај Републике Српске а.д. Бања Лука са пословном политиком за 2024. годину, који је сачињен од стране Управе Предузећа и да нема примједби на исти. Препоручује се Надзорном одбору Предузећа да, према наведеном нацрту утврди приједлог Плана рада и пословања Предузећа за 2024. годину, те исти упути Скупштини акционара Предузећа на разматрање и доношење.
3. Констатује се да је Одбор за ревизију Предузећа разматрао нацрт Плана рада и пословања Предузећа за поштански саобраћај Републике Српске а.д. Бања Лука за период 2024. -2026. година, који је сачињен од стране Управе Предузећа и да нема примједби на исти. Препоручује се Надзорном одбору Предузећа да, према достављеном нацрту, утврди приједлог Плана рада и пословања Предузећа за период 2024. -2026. година, те да исти упути Скупштини акционара Предузећа на разматрање и доношење.
4. Констатује се да је Одбор за ревизију Предузећа разматрао Извјештај о извршењу Програма инвестиција Предузећа за период I-IX 2023. године, сачињен од стране Управе Предузећа и да нема примједби на исти. Одбор за ревизију доставља Надзорном одбору Извјештај о извршењу Програма инвестиција Предузећа за период I-IX 2023. године, са препоруком да исти усвоји.
5. Констатује се да је Одбор за ревизију Предузећа разматрао нацрт Програма инвестиција Предузећа за поштански саобраћај Републике Српске а.д. Бања Лука за 2024. годину, који је сачињен од стране Управе Предузећа и да нема примједби на исти. Препоручује се Надзорном одбору Предузећа да, према достављеном нацрту, утврди приједлог Програма инвестиција Предузећа за поштански саобраћај Републике Српске а.д. Бања Лука за 2024. годину, те да исти упути Скупштини акционара Предузећа на разматрање и доношење.
6. Констатује се да је Одбор за ревизију Предузећа разматрао нацрт Програма инвестиција Предузећа за поштански саобраћај Републике Српске а.д. Бања Лука за период 2024. -2026.година, који је сачињен од стране Управе Предузећа и да нема примједби на исти. Препоручује се Надзорном одбору Предузећа да, према достављеном нацрту, утврди приједлог Програма инвестиција Предузећа за поштански саобраћај Републике Српске а.д. Бања Лука за период 2024. -2026.година, те да исти упути Скупштини акционара Предузећа на разматрање и доношење.
7. Констатује се да је Одбор за ревизију Предузећа разматрао Преглед закључених уговора о јавним набавкама у периоду 01.07.2023. године до 30.09.2023. године, који је доставила Управа Предузећа. Одбор за ревизију Предузећа задужује Одјељење за интерну ревизију Предузећа, да изврши контролу проведене процедуре у сљедећем поступку јавне набавке:

* „Одржавање DW-a и апликације за интеграцију података“, под редним бројем 20. Прегледа закључених уговора.

О извршеној контроли, Одјељење ће сачинити извјештај и исти доставити Одбору за ревизију на разматрање и давање евентуалних препорука, након чега ће исти бити прослијеђен Надзорном одбору на усвајање.

**2. VII редовна сједница Одбора за ревизију одржана 31.01.2024. године**

Д Н Е В Н И Р Е Д

1. Разматрање и усвајање Записника са 6.редовне сједнице Одбора за ревизију*,*
2. Разматрање усмене информације о реализацији донесених препорука са претходне сједнице,
3. Разматрање Годишњег извјештај о раду интерне ревизије за 2023.годину,
4. Разматрање Оквирног стратешког плана Одјељења за период 2024-2026.година,
5. Разматрање Годишњег плана ревизије за 2024.годину,
6. Разматрање Годишње студије ризика за 2024.годину
7. Разматрање Извјештаја Одјељења за интерну ревизију о ревизији јавних набавки у Предузећу за период 01.04. – 30.06.2023.године,
8. Разматрање Извјештаја Одјељења за интерну ревизију о ревизији реализације маркетиншких активности у Предузећу,
9. Разматрање Прегледа закључених уговора о јавним набавкама у периоду 01.10.-31.12.2023.године и одабир уговора за које ће се извршити ревизија поступка јавне набавке.

Једна допунска тачка коју је делегирала Управа Предузећа, а то је:

1. Разматрање Извјештаја о провођењу планираних активности на успостављању и развоју система финансијског управљања и контроле у Предузећу за период 01.01.—31.12.2023.године, који је сачинила Служба за финансијско управљање и контролу.

Све наведене тачке везане за горенаведене извјештаје и акте су усвојене од стране Одбора за ревизију уз дате одлуке, препоруке и закључак.

Одлуке:

1. Констатује се да је Одбор за ревизију Предузећа упознат са Годишњим извјештајем о раду интерне ревизије за 2023.годину, који је припремило Одјељење за интерну ревизију и који је потписан од стране овлашћених лица у складу са Зaкoном o систeму интeрних финaнсиjских кoнтрoлa у jaвнoм сeктoру Републике Српске („Службeни глaсник Републике Српске “, брoj 91/16), те Повељом интерне ревизије бр. 1/2.8-318/22 од 24.01.2022.године. Одбор за ревизију нема примједби на достављени Извјештај.
2. Констатује се да је Одбор за ревизију Предузећа упознат са Стратешким планом Одјељења интерне ревизије за период 2024-2026. године, који је припремило Одјељење за интерну ревизију и који је потписан од стране овлашћених лица у складу са Зaкoном o систeму интeрних финaнсиjских кoнтрoлa у jaвнoм сeктoру Републике Српске („Службeни глaсник Републике Српске“, брoj 91/16), те Повељом интерне ревизије бр. 1/2.8-318/22 од 24.01.2022. године. Одбор за ревизију нема примједби на достављени Стратешки план Одјељења интерне ревизије за период 2024-2026. године.
3. Констатује се да је Одбор за ревизију Предузећа упознат са Годишњим планом рада Одјељења интерне ревизије за 2024.годину, које је припремило Одјељење за интерну ревизију и који је потписан од стране овлашћених лица у складу са Зaкoном o систeму интeрних финaнсиjских кoнтрoлa у jaвнoм сeктoру Републике Српске („Службeни глaсник Републике Српске “, брoj 91/16), те Повељом интерне ревизије бр. 1/2.8-318/22 од 24.01.2022. године. Одбор за ревизију нема примједби на достављени Годишњи план рада Одјељења интерне ревизије за 2024.годину.
4. Констатује се да је Одбор за ревизију Предузећа упознат са Студијом ризика Предузећа за 2024.годину, које је припремило Одјељење за интерну ревизију у складу са чланом 26. став 1.тачка в. Зaкoна o јавним предузећима („Службeни глaсник Републике Српске “, брoj 75/04 и 78/11), те Повељом интерне ревизије бр. 1/2.8-318/22 од 24.01.2022.године. Одбор за ревизију нема примједби на достављену Студију ризика Одјељења интерне ревизије за 2024.годину.

Препоруке:

1. Констатује се да је Одбор за ревизију Предузећа разматрао Извјештај о ревизији јавних набавки за период 01.04.-30.06.2023. године, који је сачинило Одјељење за интерну ревизију (бр. 1/2.8.-3234/23 од 21.12.2023. године), те да нема примједби на исти. Констатује се да је Одбор за ревизију Предузећа разматрао и Закључак Управе Предузећа бр. 1.-3234-1/23 од 24.01.2024. год, којим је Управа Предузећа дала одређена задужења надлежној служби, везано за реализацију препоруке из Извјештаја о ревизији јавних набавки за период 01.04.-30.06.2023. године. Наведени извјештај се просљеђује Надзорном одбору уз препоруку да исти Извјештај усвоји, јер су комплетне процедуре везане за реализацију ревидираних јавних набавки, од подношења захтјева за набавку до закључења уговора, испоштоване и проведене у складу са Законом о јавним набавкама БиХ, дефинисаним политикама и процедурама дефинисаним у актима Предузећа.
2. Констатује се да је Одбор за ревизију Предузећа разматрао Извјештај о ревизији реализације маркетиншких активности у Предузећу, који је сачинило Одјељење за интерну ревизију (бр. 1/2.8.-3475/23 од 22.12.2023. године), те да нема примједби на исти. Констатује се да је Одбор за ревизију Предузећа разматрао и Закључак Управе Предузећа бр. 1.-3475-1/23 од 24.01.2024. год, којим је Управа Предузећа дала одређена задужења надлежним организационим дијеловима, везано за реализацију препорука из Извјештајa о ревизији реализације маркетиншких активности у Предузећу. Наведени извјештај просљеђује Надзорном одбору уз препоруку да исти Извјештај усвоји.
3. Констатује се да је Одбор за ревизију Предузећа разматрао Преглед закључених уговора о јавним набавкама у периоду 01.10.2023. године до 31.12.2023. године, који је доставила Управа Предузећа. Одбор за ревизију Предузећа задужује Одјељење за интерну ревизију Предузећа, да изврши контролу проведене процедуре у сљедећем поступку јавне набавке:

* „Осигурање возила и мопеда“ под редним бројем 107. Прегледа закључених уговора.

О извршеној контроли, Одјељење ће сачинити извјештај и исти доставити Одбору за ревизију на разматрање и давање евентуалних препорука, након чега ће исти бити прослијеђен Надзорном одбору на усвајање.

Закључак:

1. Констатује се да је Одбор за ревизију упознат са Извјештајем о провођењу планираних активности на успостављању и развоју система финансијског управљања и контроле у Предузећу за период 01.01.—31.12.2023.године, који је сачинила Служба за финансијско управљање и контролу у складу са чланом 15. Закона о систему интерних финансијских контрола у јавном сектору Републике Српске („Службени гласник Републике Српске број: 91/16), те чланом 8. Правилника о садржају извјештаја и начину извјештавања о систему финансијског управљања и контрола („Службени гласник Републике Српске“ број: 1/22) и Стратегијом управљања ризицима Предузећа (бр.1.-4232-1/22 од 22.12.2022.године).

Одбор за ревизију констатује да је предметни извјештај сачињен у законском року, те је нопходно исти до краја јануара текуће године доставити Централној јединици за хармонизацију Републике Српске. Одбор за ревизију нема примједби на наведени извјештај. Овај Закључак ступа на снагу даном доношења, а за реализацију истог задужује се Директор Предузећа.

**3. VIII редовна сједница Одбора за ревизију одржана 20.02.2024. године**

Д Н Е В Н И Р Е Д

1. Разматрање и усвајање Записника са 7. редовне сједнице Одбора за ревизију, одржане 31.01.2024.године*,*
2. Разматрање усмене информације о реализацији донесених препорука са 7. редовне сједнице Одбора за ревизију, одржане 31.01.2024.године,
3. Разматрање Извјештаја о извршеном редовном годишњем попису на дан 31.12.2023.године,
4. Разматрање Извјештаја Одјељења интерне ревизије о накнадном прегледу провођења препорука из Извјештаја интерне ревизије „Ревизија процеса поступања са поштанским пошиљкама у Пошти царињења“

Све наведене тачке везане за горенаведене извјештај су усвојене од стране Одбора за ревизију уз следеће препоруке.

Препоруке:

1. Констатује се да је Одбор за ревизију Предузећа разматрао Извјештај Централне комисије за попис о извршеном редовном годишњем попису на дан 31.12.2023. године. Одбор за ревизију Предузећа је мишљења да је попис у Предузећу извршен у складу са одредбама Правилника о рачуноводству и рачуноводственим политикама Предузећа, те одредбама Правилника о начину и роковима вршења пописа и усклађивања књиговодственог стања са стварним стањем. Препоручује се Надзорном одбору Предузећа да усвоји Извјештај Централне комисије за попис, о извршеном редовном годишњем попису на дан 31.12.2023. године, те да задужи Управу Предузећа, односно, Службу за књиговодство у Области за рачуноводство и финансије, да према предметном Извјештају предузме неопходне активности и изврши евидентирања у пословним књигама Предузећа.
2. Констатује се да је Одбор за ревизију Предузећа разматрао Извјештај Одјељења интерне ревизије бр. 1/2.8-1530-1/23 од 09.02.2024. године, о накнадном прегледу провођења препорука из извјештаја интерне ревизије у предмету „Ревизија процеса поступања са поштанским пошиљкама у Пошти царињења“, те да нема примједби на исти. Констатује се да су све дате препоруке у наведеном предмету ревизије реализоване. Наведени извјештај просљеђује се Надзорном одбору Предузећа као информација о реализацији препорука по извјештајима о ревизији у складу са чланом 65. став 3. тачка ј. Статута Предузећа, уз препоруку да Надзорни одбор наведени Извјештај усвоји.

**4. IX редовна сједница Одбора за ревизију одржана 19.04.2024. године**

**Д Н Е В Н И Р Е Д**

1. Разматрање и усвајање Записника са 8. редовне сједнице Одбора за ревизију, одржане 20.02.2024.године,
2. Разматрање усмене информације о реализацији донесених препорука са претходне сједнице,
3. Разматрање нацрта Извјештаја о извршеној ревизији финансијских извјештаја за 2023. годину, сачињеног од стране вањског ревизора,
4. Разматрање Извјештаја о годишњем обрачуну у Предузећу за 2023.годину (финансијски извјештај/биланси стања и успјеха),
5. Разматрање приједлога Одлуке Управе Предузећа о расподјели добити за 2023.годину и давање мишљења о истом приједлогу,
6. Разматрање Извјештаја о пословању Предузећа за 2023. годину,
7. Разматрање Извјештаја о извршењу Ребаланса програма инвестиција за 2023. годину,
8. Разматрање Извјештаја Одјељења интерне ревизије о ревизији јавних набавки за период 01.07.-31.12.2023.године,
9. Разматрање Прегледа закључених уговора о јавним набавкама у периоду 01.01.-31.03.2024.године и одабир уговора за које ће се извршити ревизија поступка јавне набавке,
10. Утврђивање Извјештаја о раду Одбора за ревизију за 2023. годину за Надзорни одбор Предузећа, у складу са чланом 65.став 3.тачка е.Статута Предузећа,
11. Утврђивање Извјештаја о раду Одбора за ревизију за 2023. годину, са мишљењем о финансијском пословању Предузећа, Извјештаја о уговорима закљученим између Пошта Српске а.д Бања Лука и повезаних лица за 2023.годину и Извјештаја о усклађености пословања Предузећа са законским и другим регулаторним захтјевима, те достављање Скупштини акционара на усвајање.

Све наведене тачке везане за горенаведене извјештаје и акте су усвојене од стране Одбора за ревизију уз дате препоруке и одлуке.

Препоруке:

1. Констатује се да је Одбор за ревизију Предузећа разматрао нацрт Извјештаја о извршеној ревизији финансијских извјештаја за 2023. годину, који је сачињен од стране изабраног вањског ревизора „GrantThornton“ д.о.о. Бања Лука. Одбор за ревизију Предузећа нема примједби на достављени нацрт Извјештаја. Одбор за ревизију даје препоруку Надзорном одбору да коначан Извјештај о извршеној ревизији финансијских извјештаја за 2023. годину, који достави ревизор „GrantThornton“ д.о.о. Бања Лука у складу са нацртом предметног извјештаја, упути Скупштини акционара Предузећа на разматрање и усвајање.
2. Констатује се да је Одбор за ревизију Предузећа разматрао Извјештај о годишњем обрачуну (финансијски извјештај) у Предузећу за поштански саобраћај Републике Српске а.д. Бања Лука за 2023. годину, који је сачињен од стране Управе Предузећа, те да нема примједби на исти. Одбор за ревизију Предузећа препоручује Надзорном одбору Предузећа да наведени извјештај упути Скупштини акционара Предузећа на разматрање и усвајање.
3. Даје се сагласностна Одлуку Управе Предузећа о приједлогу расподјеле добити Предузећа за 2023.годину бр. 1.-1296-1/24 од 11.04.2024.године. Одбор за ревизију Предузећа даје препоруку Надзорном одбору Предузећа да према наведеној Одлуци Управе, утврди коначан приједлог Одлуке о расподјели добити за 2023.годину, те исти упути Скупштини акционара Предузећа на разматрање и усвајање.
4. Констатује се да је Одбор за ревизију Предузећа разматрао Извјештај о пословању Предузећа за поштански саобраћај Републике Српске а.д. Бања Лука за 2023. годину, достављен од стране Управе Предузећа, те да нема примједби на исти. Одбор за ревизију Предузећа препоручује Надзорном одбору Предузећа да Извјештај о пословању Предузећа за поштански саобраћај Републике Српске а.д. Бања Лука за 2023. годину, упути Скупштини акционара Предузећа на разматрање и усвајање.
5. Констатује се да је Одбор за ревизију Предузећа разматрао Извјештај о извршењу Ребаланса програма инвестиција Предузећа за поштански саобраћај Републике Српске а.д. Бања Лука за 2023. годину, који је достављен од стране Управе Предузећа, те да нема примједби на исти. Одбор за ревизију препоручује Надзорном одбору Предузећа да предметни Извјештај о извршењу Програма инвестиција Предузећа за поштански саобраћај Републике Српске а.д. Бања Лука за 2023. годину упути Скупштини акционара Предузећа на разматрање и усвајање.
6. Констатује се да је Одбор за ревизију Предузећа разматрао Извјештај о ревизији јавних набавки за период 01.07.-31.12.2023. године, који је сачинило Одјељење за интерну ревизију (бр. 1/2.8.-313/24 од 22.03.2024. године), те да нема примједби на исти. Наведени Извјештај просљеђује се Надзорном одбору уз препоруку да исти Извјештај усвоји, јер су комплетне процедуре везане за реализацију ревидираних јавних набавки, од подношења захтјева за набавку до закључења уговора, испоштоване и проведене у складу са Законом о јавним набавкама БиХ, дефинисаним политикама и процедурама дефинисаним у актима Предузећа.
7. Констатује се да је Одбор за ревизију Предузећа разматрао Преглед закључених уговора о јавним набавкама у периоду 01.01.2024. године до 31.03.2024. године, који је доставила Управа Предузећа. Одбор за ревизију Предузећа задужује Одјељење за интерну ревизију Предузећа, да изврши контролу проведене процедуре у сљедећем поступку јавне набавке:

* „Процјена непокретности“, под редним бројем 52. Прегледа закључених уговора.

О извршеној контроли, Одјељење ће сачинити извјештај и исти доставити Одбору за ревизију на разматрање и давање евентуалних препорука, након чега ће исти бити прослијеђен Надзорном одбору на усвајање.

Одлуке:

1. Одбор за ревизију Предузећа доставља Надзорном одбору Предузећа на разматрање и усвајање Извјештај о раду и одржаним састанцима Одбора за ревизију Предузећа за 2023. годину у складу са чланом 65. став 3. тачка e) Статута Предузећа.
2. Одбор за ревизију Предузећа доставља Надзорном одбору Предузећа на разматрање и упознавање и Скупштини акционара на усвајање сљедеће извјештаје:

* Извјештај о раду Одбора за ревизију са мишљењем о финансијском пословању и годишњем обрачуну Предузећа за 2023.годину,
* Извјештај о уговорима закљученим између Пошта Српске а.д Бања Лука и повезаних лица за 2023.годину и
* Извјештај о усклађености пословања Предузећа са законским и другим регулаторним захтјевима.

**5. X редовна сједница Одбора за ревизију одржана 02.10.2024. године**

**Д Н Е В Н И Р Е Д**

1. Разматрање и усвајање сљедећих записника:

* Записник са 3. ванредне сједнице Одбора за ревизију, одржане дана 24.07.2024. год. године*,*
* Записник са 4. ванредне сједнице Одбора за ревизију, одржане „телефонским путем“ дана 09.08.2024. године,

1. Разматрање усмене информације о реализацији донесених препорука са 3. и 4. ванредне сједнице Одбора за ревизију,
2. Разматрање Извјештаја о пословању Предузећа за период I- VI 2024.године,
3. Разматрање Извјештаја о извршењу Програма инвестиција за период I- VI 2024.године,
4. Разматрање Извјештаја Одјељења интерне ревизије о накнадном прегледу провођења препорука из Извјештаја интерне ревизије „Ревизија реализације маркетиншких активности у Предузећу за поштански саобраћај РС а.д. Бања Лука“,

Све наведене тачке везане за горенаведене извјештај су усвојене од стране Одбора за ревизију уз следеће препоруке.

Препоруке:

1. Констатује се да је Одбор за ревизију Предузећа разматрао Извјештај о пословању Предузећа за поштански саобраћај Републике Српске а.д. Бања Лука за период I-VI 2024. године, сачињен од стране Управе Предузећа. Одбор за ревизију Предузећа нема примједби на достављени Извјештај, те наведени Извјештај доставља Надзорном одбору Предузећа, са препоруком да исти усвоји.
2. Констатује се да је Одбор за ревизију Предузећа разматрао Извјештај о извршењу Програма инвестиција Предузећа за период I-VI 2024. године, сачињен од стране Управе Предузећа. Одбор за ревизију Предузећа нема примједби на достављени Извјештај, те наведени Извјештај доставља Надзорном одбору Предузећа, са препоруком да исти усвоји.
3. Одбор за ревизију Предузећа, након разматрања Извјештаја Одјељења интерне ревизије Одјељења интерне ревизије о накнадном прегледу провођења препорука из Извјештаја интерне ревизије „Ревизија реализације маркетиншких активности у Предузећу за поштански саобраћај РС а.д. Бања Лука“, бр. 1/2.8-3475-1/23 од 31.07.2024. године, констатује сљедеће:

* од укупно осам датих препорука у предметном поступку ревизије, двије препоруке су реализоване и шест је дјелимично реализованих,
* да ревидирани дијелови Предузећа континуирано раде на провођењу и реализацији препорука које нису у потпуности реализоване,
* да је Управа Предузећа својим Закључком бр. 1.-3475-2/23 од 19.08.2024. год, задужила Област за продају и маркетинг – Служба за маркетинг да Одјељењу интерне ревизије, након коначне реализације дјелимично реализованих препорука, достави доказну документацију да су исте у потуности реализоване.

Одбор за ревизију нема примједби на предметни извјештај, те исти просљеђује Надзорном одбору Предузећа као информацију о реализацији препорука по извјештајима о ревизији у складу са чланом 65. став 3. тачка ј. Статута Предузећа, уз препоруку да Надзорни одбор наведени Извјештај усвоји.

**6. XI редовна сједница Одбора за ревизију одржана 24.12.2024. године**

**Д Н Е В Н И Р Е Д**

1. Разматрање и усвајање Записника са 10. редовне сједнице Одбора за ревизију, одржане 02.10.2024.године,
2. Разматрање усмене информације о реализацији донесених препорука са претходне сједнице,
3. Разматрање Извјештаја о пословању Предузећа за период I –IX 2024. годину,
4. Разматрање нацрта Плана рада и пословања са пословном политиком Предузећа за 2025.годину,
5. Разматрање нацрта Плана рада и пословања Предузећа за период 2025.-2027.година,
6. Разматрање Извјештаја о извршењу Програма инвестиција за период I – IX 2024. годину,
7. Разматрање нацрта Програма инвестиција за 2025. годину,
8. Разматрање нацрта Програма инвестиција за период 2025.-2027.година,
9. Разматрање Прегледа закључених уговора о јавним набавкама у периоду 01.04.-30.06.2024.године и одабир уговора за које ће се извршити ревизија поступка јавне абавке,
10. Разматрање Прегледа закључених уговора о јавним набавкама у периоду 01.07.-30.09.2024.године и одабир уговора за које ће се извршити ревизија поступка јавне набавке.

Све наведене тачке везане за горенаведене извјештаје и акте су усвојене од стране Одбора за ревизију уз дате одлуке, препоруке и закључак.

Препоруке:

1. Констатује се да је Одбор за ревизију Предузећа разматрао Извјештај о пословању Предузећа за поштански саобраћај Републике Српске а.д. Бања Лука за период I-IX 2024. године, сачињен од стране Управе Предузећа. Одбор за ревизију Предузећа нема примједби на достављени Извјештај, те наведени Извјештај доставља Надзорном одбору Предузећа, са препоруком да исти усвоји.
2. Констатује се да је Одбор за ревизију Предузећа разматрао нацрт Плана рада и пословања Предузећа за поштански саобраћај Републике Српске а.д. Бања Лука са пословном политиком за 2025. годину, који је сачињен од стране Управе Предузећа и да нема примједби на исти. Препоручује се Надзорном одбору Предузећа да, према наведеном нацрту утврди приједлог Плана рада и пословања Предузећа за 2025. годину, те исти упути Скупштини акционара Предузећа на разматрање и доношење.
3. Констатује се да је Одбор за ревизију Предузећа разматрао нацрт Плана рада и пословања Предузећа за поштански саобраћај Републике Српске а.д. Бања Лука за период 2025. -2027. година, који је сачињен од стране Управе Предузећа и да нема примједби на исти. Препоручује се Надзорном одбору Предузећа да, према достављеном нацрту, утврди приједлог Плана рада и пословања Предузећа за период 2025. -2027. година, те да исти упути Скупштини акционара Предузећа на разматрање и доношење.
4. Констатује се да је Одбор за ревизију Предузећа разматрао Извјештај о извршењу Програма инвестиција Предузећа за период I-IX 2024. године, сачињен од стране Управе Предузећа и да нема примједби на исти. Одбор за ревизију доставља Надзорном одбору Извјештај о извршењу Програма инвестиција Предузећа за период I-IX 2024. године, са препоруком да исти усвоји.
5. Констатује се да је Одбор за ревизију Предузећа разматрао нацрт Програма инвестиција Предузећа за поштански саобраћај Републике Српске а.д. Бања Лука за 2025. годину, који је сачињен од стране Управе Предузећа и да нема примједби на исти. Препоручује се Надзорном одбору Предузећа да, према достављеном нацрту, утврди приједлог Програма инвестиција Предузећа за поштански саобраћај Републике Српске а.д. Бања Лука за 2025. годину, те да исти упути Скупштини акционара Предузећа на разматрање и доношење.
6. Констатује се да је Одбор за ревизију Предузећа разматрао нацрт Програма инвестиција Предузећа за поштански саобраћај Републике Српске а.д. Бања Лука за период 2025. -2027. година, који је сачињен од стране Управе Предузећа и да нема примједби на исти. Препоручује се Надзорном одбору Предузећа да, према достављеном нацрту, утврди приједлог Програма инвестиција Предузећа за поштански саобраћај Републике Српске а.д. Бања Лука за период 2025. -2027.година, те да исти упути Скупштини акционара Предузећа на разматрање и доношење.

Одлука:

1. Констатује се да је Одбор за ревизију Предузећа разматрао Преглед закључених уговора о јавним набавкама у периоду 01.04.2024. године до 30.06.2024. године, који је доставила Управа Предузећа.

Одбор за ревизију Предузећа задужује Одјељење за интерну ревизију Предузећа да изврши контролу проведене процедуре у сљедећем поступку јавне набавке:

* „Реконструкција шалтер сале објекта Поште 73301 Фоча“, под редним бројем 37. Прегледа закључених уговора.

О извршеној контроли, Одјељење ће сачинити извјештај и исти доставити Одбору за ревизију на разматрање и давање евентуалних препорука, након чега ће исти бити прослијеђен Надзорном одбору на усвајање.

**ВАНРЕДНЕ СЈЕДНИЦЕ (према хронолошком реду)**

**7. I ванредна сједница Одбора за ревизију одржана 14.06.2024. године**

**Д Н Е В Н И Р Е Д**

1. Разматрање Захтјева за набавку у предмету „Ревизија финансијских извјештаја за 2024. годину“ – консултације у вези услова тендерске документације.

Наведена тачка је једногласно усвојена од стране Одбора за ревизију уз сљедећи закључак (одлука телефонским путем):

1. Констатује се да је Одбор за ревизију упознат са Захтјевом за набавку и техничком спецификацијом у предмету „Ревизија финансијских извјештаја за 2024.годину“ бр.1-2172/24 од 12.06.2024.године, који је разматрала Управа Предузећа и доставила Одбору ради консултације у вези са условима тендерске документације. Одбор за ревизију нема примједби на наведени Захтјев за набавку.

**II ванредна сједница Одбора за ревизију одржана 03.07.2024. године**

**Д Н Е В Н И Р Е Д**

1. Разматрање Извјештаја о пословању Предузећа за период I-III 2024. године и давање препоруке Надзорном одбору Предузећа везано за усвајање предметног извјештаја.

Наведена тачка је једногласно усвојена од стране Одбора за ревизију уз сљедећу препоруку (одлука телефонским путем):

1. Констатује се да је Одбор за ревизију Предузећа разматрао Извјештај о пословању Предузећа за поштански саобраћај Републике Српске а.д. Бања Лука за период I-III 2024. године, сачињен од стране Управе Предузећа. Одбор за ревизију Предузећа нема примједби на достављени Извјештај, те даје препоруку Надзорном одбору Предузећа, да исти усвоји.

**III ванредна сједница Одбора за ревизију одржана 24.07.2024. године**

**Д Н Е В Н И Р Е Д**

1. Разматрање и усвајање:

* Записника са 9. редовне сједнице Одбора за ревизију, одржане 19.04.2024. год,
* Записника са I ванредне сједнице Одбора за ревизију, одржане 14.06.2024.године,
* Записника са II ванредне сједнице Одбора за ревизију, одржане 03.07.2024. године,

1. Разматрање усмене информације о реализацији донесених препорука са 9. редовне, I ванредне сједнице и II ванредне сједнице Одбора за ревизију,
2. Разматрање Извјештаја о провођењу планираних активности на успостављању и развоју система финансијског управљања и контроле у Предузећу за период 01.01.—30.06.2024.године, који је сачинила Служба за финансијско управљање и контролу,
3. Разматрање Извјештаја Одјељења интерне ревизије о ревизији преноса новца у унутрашњем и међународном поштанско - упутничком саобраћају у Предузећу,
4. Разматрање Извјештаја Одјељења интерне ревизије о ревизији јавних набавки за период 01.01. - 31.03.2024.године,

Све наведене тачке везане за горенаведене извјештаје су усвојене од стране Одбора за ревизију уз дати закључак и препоруке.

Закључак:

1. Констатује се да је Одбор за ревизију упознат са Извјештајем о провођењу планираних активности на успостављању и развоју система финансијског управљања и контроле у Предузећу за период 01.01.—30.06.2024.године, који је сачинила Служба за финансијско управљање и контролу у складу са чланом 15. Закона о систему интерних финансијских контрола у јавном сектору Републике Српске („Службени гласник Републике Српске број: 91/16), те чланом 8. Правилника о садржају извјештаја и начину извјештавања о систему финансијског управљања и контрола („Службени гласник Републике Српске“ број: 1/22) и Стратегијом управљања ризицима Предузећа (бр.1.-4232-1/22 од 22.12.2022.године). Одбор за ревизију констатује да је предметни извјештај сачињен у законском року, те је неопходно исти до краја јула текуће године доставити Централној јединици за хармонизацију Републике Српске. Одбор за ревизију нема примједби на наведени извјештај.

Препоруке:

1. Констатује се да је Одбор за ревизију Предузећа разматрао Извјештај Одјељења интерне ревизије о ревизији преноса новца у унутрашњем и међународном поштанско – упутничком саобраћају у Предузећу ( бр.1/2.8-1253/24 од 16.07.2024. године) и да прихвата дате препоруке. Констатује се да је Одбор за ревизију Предузећа разматрао и Закључак Управе Предузећа бр. 1.-1253-1/24 од 18.07.2024. год, којим је Управа Предузећа дала одређена задужења надлежним организационим дијеловима, везано за реализацију препорука из Извјештајa о о ревизији преноса новца у унутрашњем и међународном поштанско – упутничком саобраћају у Предузећу. Наведени извјештај се просљеђује Надзорном одбору уз препоруку да исти Извјештај усвоји.
2. Констатује се да је Одбор за ревизију Предузећа разматрао Извјештај Одјељења интерне ревизије о ревизији јавних набавки у Предузећу за период 01.01. - 31.03.2024. године, бр.1/2.8-2133/24 од 30.06.2024.г одине, те да нема примједби на исти. Наведени извјештај се просљеђује Надзорном одбору уз препоруку да исти Извјештај усвоји, јер су комплетне процедуре везане за реализацију ревидираних јавних набавки, од подношења захтјева за набавку до закључења уговора, испоштоване и проведене у складу са Законом о јавним набавкама БиХ, дефинисаним политикама и процедурама дефинисаним у актима Предузећа.

**IV ванредна сједница Одбора за ревизију одржана 09.08.2024. године**

**Д Н Е В Н И Р Е Д**

1. Разматрање Записника о оцјени понуда и препоруке Комисије за јавне набавке број 1 /2.9-2172/24 од 06.08.2024. године у предмету јавне набавке „Ревизија финансијских извјештаја за 2024. годину и доношење Одлуке о избору и именовању независног (вањског) ревизора у Предузећу за поштански саобраћај Републике Српске а.д. Бања Лука за пословну 2024. годину.

Наведена тачка је усвојена од стране Одбора за ревизију уз дату одлуку.

Одлука о додјели уговора и именовању независног (вањског) ревизора:

1. Прихвата се Записник о оцјени понуда и препорука Комисије за јавне набавке број 1/2.9-2172/24 од 06.08.2024. године у предмету јавне набавке „Ревизија финансијских извјештаја за 2024. годину“, након проведеног отвореног поступка јавне набавке, покренутог у складу са чланом 25. ЗЈН БиХ.

Понуђач „Мариголд“ д.о.о. Бања Лука именује се за независног (вањског) ревизора у Предузећу за поштански саобраћај Републике Српске а.д. Бања Лука, и вршиће ревизију финансијских извјештаја за пословну 2024. годину.

Уговор се додјељује понуђачу „Мариголд“ д.о.о. Бања Лука, на основу члана 64. став (1) тачка б) ЗЈН БиХ, јер је овај понуђач понудио најнижу цијену понуде у износу од 13.335,00 КМ без ПДВ-а.

Изабрани понуђач је дужан да, у року од 5 (пет) дана од дана достављања ове Одлуке, достави оригинале или овјерене копије документације из члана 45. тачка а), б), ц) и д) Закона о јавним набавкама БиХ, као и осталу документацију тражену ТД.

Изабрани понуђач је дужан да, по склапању Уговора, достави тражену полису осигурања у складу са захтјевом из ТД.

Ова одлука се објављује на интернет сајту Пошта Српске и истовремено се упућује свим понуђачима који су учествовали у поступку јавне набавке, у складу са чланом 70. став (6) ЗЈН БиХ.

Приједлог уговора доставиће се на потпис изабраном понуђачу у складу са чл. 72. ЗЈН БиХ.

**Мишљење о пословању и годишњем обрачуну за 2024. годину**

Према Нацрту Извјештаја о пословању Предузећа за 2024.годину који је достављен Одбору за ревизију, заједно са пратећим обрасцима (Извјештај о финансијском положају на крају периода, Извјештај о укупном резултату у периоду, Извјештај о промјенама на капиталу, Извјештај о токовима готовине), Предузеће је остварило **укупан приход** у износу од 102.232.311 КМ и **укупне расходе** у износу од 101.434.549 КМ.

Укупни приходи су већи за 10% у односу на претходну годину.

Пословни приходи су већи за 9% у односу на претходну годину, финансијски приходи су већи за 51% у односу на претходну годину, остали приходи су већи за 1% у односу на претходну годину, итд.

Укупни расходи су већи за 12% у односу на претходну годину.

Пословни расходи су већи за 12% у односу на на претходну годину, финансијски расходи су већи за 67% у односу на претходну годину, остали расходи су мањи за 41% у односу на на претходну годину, итд.

**У пословној 2024. години Предузеће је остварило нето добит у износу од 797.761 КМ. Остала добит утврђена директно у капиталу, по основу ревалоризационих резерви на сталним средствима, износила је 500.827 КМ, чиме је укупна добит у обрачунском периоду 1.298.588 КМ.** У 2023. години исказанa укупна добит је износила 2.949.149 КМ.

10.04.2025. године Управа предузећа донијела је Приједлог одлуке о расподјели добити за усвајање на Годишњој скупштини акционара Предузећа Број: 1.1533-1/25 и то на сљедећи начин:

Остварену добит исказану у пословним књигама Предузећа за 2024.годину потребно је расподијелити како слиједи:

- Добитак пословања у Билансу успјеха у 2024.години 797.716,19 КМ

- Добитак евидентиран директно у капиталу 500.827,80 КМ

- Нето добитак са 31.12.2024. године 1.298.588,99 КМ

- Законске резерве за 2024.годину (5% добити) 64.929,40 КМ

- Нераспоређена добит текуће године 1.233.658,59 КМ

- Нераспоређени добитак ранијих година 2.812.733,95 КМ

- Укупно нераспоређена добит 4.046.392,54 КМ

Дио добити у износу 2.023.196,27 КМ потребно је распоредити на статутарне резерве Предузећа, а преостали дио у износу од 2.023.196,24 КМ остаће нераспоређен у 2024. години, а расподјела исте ће се вршити у наредном периоду на један од законом дозвољених начина.

Одбор за ревизију је на 13. редовној сједници која је одржана 17.04.2025. године, је дао сагласност на Одлуку Управе Предузећа о приједлогу расподјеле добити Предузећа за 2024.годину бр. 1.-1533-1/25 од 10.04.2025.године, те да се исти упути Скупштини акционара Предузећа на разматрање и усвајање.

**Укупни физички обим** услуга за пословну 2024. годину остварен је у обиму од 57.861.662 услуга. У односу на 2023. годину повећан је за 1% или за 782.975 услуга више. План укупног обима услуга за 2024. годину остварен је са 100%. Структуру физичког обима чине:

* Поштанске услуге су у посматраном периоду остварене у обиму од 29.126.535 услуга, што је смањење од 3% у односу на 2023.годину. У укупном обиму услуга, поштанске услуге учествују са 50,34%.
* Финансијске услуге су остварене у обиму од 20.089.052 услуге, што представља раст од 5% у односу на 2023. годину. Учешће финансијских услуга у укупном обиму износи 34,72%.
* Остале услуге су остварене у обиму од 8.646.075 услуга, што је повећање од 10% у односу на 2023. годину. Учешће осталих услуга у укупном обиму износи 14,94 %.

На дан 31.12.2024. године у билансу стања исказана је **укупна актива** у износу од 142.764.955 КМ, од чега **билансна актива** износи 95.615.692 КМ са следећом структуром:

* **Стална средства** у износу од 76.341.588 КМ (нематеријална средства у износу од 1.882.695 КМ, некретнине, постројења, опрема у износу од 74.191.188 КМ, инвестиционе некретнине 167.564 КМ, средства узета у закуп 97.623 КМ и остала дугорочна средства и разграничења 2.518 КМ);
* **Текућа средства** у износу од 19.274.104 КМ (залихе у износу 3.852.682 КМ, краткорочна потраживања у износу од 11.675.918 КМ, готовина у износу од 1.082.823 КМ, порез на додату вриједност у износу од 7.468 КМ и краткорочна разграничења у износу од 2.655.213 КМ).

На дан 31.12.2024. године у билансу стања исказана је **укупна пасива** у износу од 142.764.955 КМ, од чега билансна пасива износи 95.615.692 КМ са следећом структуром:

* **Капитал** Предузећа износи 67.781.114 КМ (основни капитал 38.754.233 КМ, законске резерве 148.038 КМ, ревалоризационе резерве 24.767.521 КМ, нераспоређена добит у износу од 4.111.322 КМ);
* **Дугорочна резервисања** у износу од 4.069.346 КМ, односе се на резервисања за накнаде и бенефиције запослених у износу од 791.600 КМ (према МРС-19) и остала дугорочна резервисања у износу од 3.277.746 КМ);
* Дугорочне обавезе у износу од 3.150.790 КМ и односе се на дугорочне кредите у земљи 3.077.099 КМ и обавезе према лизингу 73.691 КМ
* Разграничени приходи и примљене донације у износу од 55.944 КМ.

**Краткорочне обавезе и краткорочна резервисања** на дан 31.12.2024. године износе 20.558.498 КМ. Краткорочне обавезе чине финансијске обавезе у износу од 4.516.889 КМ, обавезе из пословања у износу 8.375.925 КМ, обавезе за плате и накнаде плата у износу 6.116.478 КМ, остале обавезе 33.164 КМ, порез на додату вриједност 53.894 КМ, обавезе за остале порезе, доприносе и друге дацбине 71.150 КМ и креткорочна разграничења 1.390.638.

Ванбилансна евиденција на дан 31.12.2024. године исказана је у износу од 47.149.263 КМ, а структура ванбилансне евиденције се састоји од:

* издате мјенице и гаранције у износу 15.702.985 КМ,
* хипотеке на имовину - издате у износу 8.635.078 КМ (ПЛЦ у износу 5.590.093 КМ и Пореска управа 3.044.985 КМ),
* залихе поштанских марака и филателије у износу од 8.021.209 КМ,
* туђа роба – административне таксе у износу 6.324.000 КМ,
* трансакциони рачуни преко којих Поште врше услуге за друга правна лица у износу 1.934.634 КМ,
* „overdraft“ кредити НЛБ банке (за пензије и платни промет) у износу од 5.612.531 КМ,
* туђа роба која је предмет посредовања (картица допуне М:тел-а, допуне БХ Телекома, лутрије и телекард картица, роба Гатарића, My Book, Вигмелт и друга роба) у износу 480.211 КМ,
* потраживања за рефундацију боловања за која Фонд здравственог осигурања није издао рјешења у износу 186.912 КМ,
* примљене гаранције у износу 251.703 КМ.

Укупни приливи готовине у периоду 01.01. – 31.12.2024. године износе 160.877.956 КМ, а укупни одливи готовине у периоду 01.01. – 31.12.2024. године износе 160.892.221 КМ. Готовина на почетку обрачунског периода износила је 1.087.007 КМ, готовина на крају обрачунског периода износи 1.082.823 КМ.

На дан 31.12.2024. године укупан број запослених у Предузећу износи 2.659 радника. Укупан број запослених у односу на 31.12.2023. године је већи за 35 радника.

На дан 31.12.2024. године поштанске услуге пружане су непосредно путем 228 јединица поштанске мреже (колико је било у истом периоду 2023. године), односно 703 поштоноша и 620 шалтерских радника, чиме је осигурано да поштанске услуге буду доступне у свим насељеним мјестима у Републици Српској уз очување квалитета и ефикасности пружања услуга.

Просјечна мјесечна нето плата по раднику у 2024. године износи 1.165 КМ, што представља повећање од 11% у односу на 2023. годину (износила тада 1.048 КМ). Просјечна нето плата са регресом и топлим оброком по раднику за 2024. године износи 1.431 КМ што представља повећање од 10% у односу на 2023. годину (износила тада 1.304 КМ).

У 2024. години трошкови по основу плата, накнада плата и осталих личних примања остварени су у износу од 71.125.271 КМ, што представља повећање од 12% у односу на 2023. годину. У однoсу на 2023. годину (износили 63.261.179 КМ) ови трошкови су већи за 7.864.092 КМ или за 12,42%.

На име осталих личних примања у 2024. години радницима је исплаћено 14.228.403 КМ, а односе се на трошкове дневница у земљи, трошкова превоза радника на посао и са посла, паушал за мопеде, помоћ запосленима, накнада за топли оброк запослених, трошкови бруто накнада – регрес за годишњи одмор, трошкови за ДПФ на терет радника и на терет Послодавца, накнада синдикалним представницима и др.

Одбор за ревизију је на 4. ванредној сједници одржаној 09.08.2024. године је донио одлуку о избору и именовању независног (вањског) ревизора и прихватања Записника о ооцјени понуда и препорука Комисије за јавне набавке број 1/2.9-2172/24 од 06.08.2024. године у предмету јавне набавке „Ревизија финансијских извјештаја за 2024. годину“, након проведеног отвореног поступка јавне набавке, покренутог у складу са чланом 25. Закона и јавним набавкама БиХ. Понуђач „Мариголд“ д.о.о. Бања Лука се иманује за независног (вањског) ревизора у Предузећу за поштански саобраћај Републике Српске а.д. Бања Лука и вршиће ревизију финансијских извјештаја за 2024. годину. Уговор се додјељује понуђачу - „Мarigold” д.о.о. Бања Лука, на основу члана 64. став (1) тачка б) ЗЈН БиХ, јер је овај понуђач понудио најнижу цијену понуде у износу од 13.335,00 КМ без ПДВ-а.

Независни ревизор („Мarigold” д.о.о. Бања Лука) је обавио ревизију финансијских извјештаја Поште Српске а.д. Бања Лука који обухватају биланс стања на дан 31. децембра 2024. године и биланс успјеха, извјештај о осталом резултату, извјештај о промјенама на капиталу и биланс токова готовине за период 01.01.2024. – 31.12.2024. године, те напомене уз финансијске извјештаје укључујући и сажетак рачуноводствених политика. Независни ревизор („Мarigold” д.о.о. Бања Лука) ревизију је обавио у складу са Међународним рачуноводственим стандардима. Независни ревизор („Мarigold” д.о.о. Бања Лука) је изразио мишљење да финансијски извјештаји приказују фер и истинито, у свим значајним аспектима, финансијски положај Поште Српске а.д. Бања Лука на дан 31. децембра 2024. године, његову финансијску успјешност, те новчане токове на дан 31. децембра 2024. године у складу са Међународним стандардима финансијског извјештавања/Међународним рачуновоственим стандардима преведеним и објављеним у Републици Српској. Као кључно питање ревизије наведени су приходи од пружених услуга (приходи од пружених услуга на домаћем и иностраном тржишту у 2024. години) у износу од 96.039.332 KM који се у највећој мјери односе на приходе од писмоносних услуга.

Независни ревизор („Мarigold” д.о.о. Бања Лука) је усмјерио пажњу на:

* провјеру тачности евидентираних прихода;
* начин и признавање прихода;
* повезане контроле и
* обим процјена у погледу износа признавања прихода.

На крају, независни ревизор („Мarigold” д.о.о. Бања Лука) је на основу својих извршених активности није утврдио материјалне грешке за признавање и вредновање прихода од пружених услуга.

Одбор за ревизију је на 13. редовној сједници која је одржана 17.04.2025. године, дао препоруку да Надзорни одбор прихвати Извјештај о пословању Предузећа за 2024. годину (те да исти упути Скупштини акционара Предузећа на разматрање и усвајање) и да коначан Извјештај о извршеној ревизији финансијских извјештаја за 2024. годину, који достави вањски ревизор у складу са нацртом предметног извјештаја, упути Скупштини акционара Предузећа на разматрање и усвајање.

Дана: 17.04.2025. године

Предсједник Одбора за ревизију

Игор Предојевић, дипл.ецц

На основу члана 26. став 3.Закона о јавним предузећима («Службени гласник Републике Српске», бр. 75/04 и 78/11), Стандарда корпоративног управљања („Службени гласник Републике Српске“, број 117/11), члана 65. став 7.СТАТУТА ПРЕДУЗЕЋА ЗА ПОШТАНСКИ САОБРАЋАЈ РЕПУБЛИКЕ СРПСКЕ А.Д. БАЊА ЛУКА (пречишћени текст), Одбор за ревизију Предузећа, Скупштини акционара Предузећа п о д н о с и

**ИЗВЈЕШТАЈ**

**о уговорима закљученим између Предузећа и повезаних лица у 2024. години**

У складу са Стандардом корпоративног управљања: 20.2, Одбор за ревизију Предузећа за поштански саобраћај Републике Српске А.Д. Бања Лука је затражио од надлежних стручних служби информације о уговорима склопљеним између Предузећа и повезаних лица у 2024. години.

Одјељење интерне ревизије, позивајући се на податке из Области правних, општих и послова људских ресурса Предузећа, је доставило информацију у којој је наведено да „Поште Српске“ а.д. Бања Лука немају закључених уговора, односно трансакција са повезаним лицима, које би довеле до сукоба интереса и онемогућиле нормално пословање Предузећа.

Дана: 17.04.2025. године

Предсједник Одбора за ревизију

Игор Предојевић, дипл.ецц

На основу члана 26. става 1. тачке љ. Закона о јавним предузећима («Службени гласник Републике Српске», бр. 75/04 и 78/11), Стандарда корпоративног управљања („Службени гласник Републике Српске“, број 117/11), члана 66. став 3. тачке љ. СТАТУТА ПРЕДУЗЕЋА ЗА ПОШТАНСКИ САОБРАЋАЈ РЕПУБЛИКЕ СРПСКЕ А.Д. БАЊА ЛУКА (пречишћени текст), Одбор за ревизију Предузећа, Скупштини акционара Предузећа п о д н о с и

**ИЗВЈЕШТАЈ**

**о усклађености пословања Предузећа са законским и другим регулаторним захтјевима у 2024. години**

Одбор за ревизију Предузећа за поштански саобраћај Републике Српске А.Д. Бања Лука је на основу достављених извјештаја у периоду 01.01.2024. до 31.12.2024. године од стране:

* Управе Предузећа;
* Одјељења интерне ревизије Предузећа;
* Вањског ревизора;

закључио да је Предузеће своје пословање вршило у складу са законским и другим регулаторним захтјевима.

Закључак Одбора за ревизију Предузећа

**-на основу добијених извјештаја у периоду 01.01.2024. до 31.12.2024. године од стране горе наведених органа, Одбор за ревизију у вршењу својих дужности није уочио неправилности које би се могле указивати да пословање Предузећа није усклађено са законским прописима.**

Дана: 17.04.2025. године

Предсједник Одбора за ревизију

Игор Предојевић, дипл.ецц